Document ID: 32004D0374

Απόφαση της Επιτροπής
της 13ης Απριλίου 2004
για αναστολή της διάθεσης στην αγορά και της εισαγωγής ζελεδομπουκίτσων που περιέχουν τα πρόσθετα τροφίμων E 400, E 401, E 402, E 403, E 404, E 405, E 406, E 407, E 407α, Ε 410, Ε 412, E 413, E 414, Ε 415, E 417 ή/και Ε 418
[κοινοποιηθείσα υπό τον αριθμό Ε(2004) 1401]
(Κείμενο που παρουσιάζει ενδιαφέρον για τον ΕΟΧ)
(2004/374/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(1), όπως τροποποιήθηκε από τον κανονισμό (ΕΚ) αριθ. 1642/2003(2), και ιδίως το άρθρο 53 παράγραφος 1,
Εκτιμώντας τα ακόλουθα:
(1) Σύμφωνα με το άρθρο 53 παράγραφος 1 του κανονισμού (EΚ) αριθ. 178/2002 η Επιτροπή μπορεί να αναστείλει τη διάθεση στην αγορά ή τη χρήση των τροφίμων που ενδέχεται να αποτελέσουν σοβαρό κίνδυνο για την ανθρώπινη υγεία, όταν ο κίνδυνος αυτός δεν μπορεί να περιοριστεί ικανοποιητικά με τα μέτρα που λαμβάνονται από τα οικεία κράτη μέλη.
(2) Η οδηγία 95/2/EΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα των τροφίμων πλην των χρωστικών και των γλυκαντικών(3), όπως τροποποιήθηκε τελευταία από τον κανονισμό (ΕΚ) αριθ. 1882/2003(4), επιτρέπει υπό ορισμένους όρους τη χρήση των πρόσθετων υλών E 400 αλγινικό οξύ, E 401 αλγινικό νάτριο, E 402 αλγινικό κάλιο, E 403 αλγινικό αμμώνιο, E 404 αλγινικό ασβέστιο, E 405 αλγινική προπανο-1,2-διόλη, E 406 αγάρ-αγάρ, E 407 καρραγενάνη, E 407α τροποποιημένα φύκη Euchema, Ε 410 κόμμι χαρουπιών, Ε 412 κόμμι γκουάρ, E 413 τραγακάνθινο κόμμι, E 414 κόμμι ακακίας (αραβικό κόμμι), Ε 415 ξανθανικό κόμμι, E 417 κόμμι τάρα ή/και Ε 418 κόμμι τζελάν στα τρόφιμα.
(3) Ορισμένα κράτη μέλη έχουν λάβει μέτρα για την προσωρινή απαγόρευση της διάθεσης στην αγορά ή της εισαγωγής ορισμένων στερεών ζελέ ζαχαροπλαστικής πολύ μικρού μεγέθους με ημίσκληρο περίβλημα που καταπίνονται με μια μπουκιά ασκώντας πίεση στο περίβλημα προκειμένου να εκτιναχθεί το ζελέ στο στόμα και τα οποία περιέχουν πρόσθετα που παράγονται από φύκια ή/και ορισμένα κόμμεα, εφεξής "ζελεδομπουκίτσες". Τα εν λόγω κράτη μέλη έλαβαν αυτά τα μέτρα επειδή οι εν λόγω ζελεδομπουκίτσες συνδυάζουν πολλούς παράγοντες κινδύνου, λόγω της υφής, της μορφής, του μεγέθους και του τρόπου κατάποσής τους, εγκυμονώντας τον κίνδυνο να φράξουν το λαιμό και να προκαλέσουν πνιγμό. Η Επιτροπή ενημερώθηκε σχετικά με τα μέτρα αυτά.
(4) Η Ευρωπαϊκή Επιτροπή εξέτασε τις πληροφορίες που έδωσαν τα κράτη μέλη από κοινού με τη μόνιμη επιτροπή για την τροφική αλυσίδα και την υγεία των ζώων.
(5) Με βάση τις πληροφορίες που παρείχαν τα κράτη μέλη τα οποία έλαβαν μέτρα σε εθνικό επίπεδο, προκύπτει το συμπέρασμα ότι οι ζελεδομπουκίτσες που περιέχουν πρόσθετα από φύκια ή/και ορισμένα κόμμεα αποτελούν κίνδυνο που απειλεί τη ζωή. Παρότι η κύρια αιτία είναι η μορφή, το μέγεθος και ο τρόπος κατάποσής τους, οι χημικές και φυσικές ιδιότητες των πρόσθετων αυτών εγκυμονούν επίσης κινδύνους. Τα πρόσθετα συμβάλλουν στο σοβαρό κίνδυνο που συνιστούν για την ανθρώπινη υγεία οι ζελεδομπουκίτσες.
(6) Στην προκειμένη περίπτωση, η προειδοποίηση μέσω επισήμανσης δεν αρκεί για την προστασία της ανθρώπινης υγείας, ειδικά όσον αφορά τα παιδιά.
(7) Είναι αναγκαίο να ληφθούν μέτρα σε ολόκληρη την Κοινότητα για την εξασφάλιση της δέουσας προστασίας της ανθρώπινης υγείας, λόγω της ανομοιομορφίας των μέτρων που έλαβαν ορισμένα κράτη μέλη και του γεγονότος ότι άλλα κράτη μέλη δεν έχουν λάβει κανένα μέτρο.
(8) Είναι αναγκαίο να ανασταλεί η διάθεση στην αγορά των ζελεδομπουκίτσων που περιέχουν ένα η περισσότερα από τα πρόσθετα E 400, Ε 401, Ε 402, Ε 403, Ε 404, Ε 405, Ε 406, Ε 407, Ε 407α, Ε 410, Ε 412, E 413, E 414, Ε 415, E 417 ή/και Ε 418, καθώς και η χρήση τους σε αυτές, αλλά και οι εισαγωγές ζελεδομπουκίτσων που περιέχουν τα πρόσθετα αυτά, έτσι ώστε να προστατευτεί η ανθρώπινη υγεία.
(9) Η Επιτροπή θα ζητήσει τη γνώμη της Ευρωπαϊκής Αρχής για την Ασφάλεια των Τροφίμων σχετικά με το ζήτημα αυτό, καθώς αφορά τη δημόσια υγεία και με βάση την επιστημονική γνωμοδότηση της αρχής αυτής, θα επανεξετάσει την παρούσα απόφαση και θα κρίνει εάν συντρέχει η ανάγκη να προτείνει στο Ευρωπαϊκό Κοινοβούλιο και στο Συμβούλιο την τροποποίηση της οδηγίας 95/2/EΚ.
(10) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τους σκοπούς της παρούσας απόφασης, ως ζελεδομπουκίτσες νοούνται τα στερεά ζελέ ζαχαροπλαστικής πολύ μικρού μεγέθους με ημίσκληρο περίβλημα που καταπίνονται με μια μπουκιά ασκώντας πίεση στο περίβλημα προκειμένου να εκτιναχθεί το ζελέ στο στόμα και τα οποία περιέχουν πρόσθετα που παράγονται από φύκια ή/και ορισμένα κόμμεα.
Άρθρο 2
1. Αναστέλλεται η διάθεση στην αγορά ζελεδομπουκίτσων που περιέχουν E 400 αλγινικό οξύ, E 401 αλγινικό νάτριο, E 402 αλγινικό κάλιο, E 403 αλγινικό αμμώνιο, E 404 αλγινικό ασβέστιο, E 405 αλγινική προπανο-1,2-διόλη, E 406 αγάρ-αγάρ, E 407 καρραγενάνη, E 407α τροποποιημένα φύκη Euchema, Ε 410 κόμμι χαρουπιών, Ε 412 κόμμι γκουάρ, E 413 τραγακάνθινο κόμμι, E 414 κόμμι ακακίας (αραβικό κόμμι), Ε 415 ξανθανικό κόμμι, E 417 κόμμι τάρα ή/και Ε 418 κόμμι τζελάν.
2. Αναστέλλεται η χρήση των E 400 αλγινικό οξύ, E 401 αλγινικό νάτριο, E 402 αλγινικό κάλιο, E 403 αλγνινικό αμμώνιο, E 404 αλγινικό ασβέστιο, E 405 αλγινική προπανο-1,2-διόλη, E 406 αγάρ-αγάρ, E 407 καρραγενάνη, E 407α τροποποιημένα φύκη Euchema, Ε 410 κόμμι χαρουπιών, Ε 412 κόμμι γκουάρ, E 413 τραγακάνθινο κόμμι, E 414 κόμμι ακακίας (αραβικό κόμμι), Ε 415 ξανθανικό κόμμι, E 417 κόμμι τάρα ή/και Ε 418 κόμμι τζελάν στις ζελεδομπουκίτσες.
3. Αναστέλλεται η εισαγωγή ζελεδομπουκίτσων που περιέχουν E 400 αλγινικό οξύ, E 401 αλγινικό νάτριο, E 402 αλγινικό κάλιο, E 403 αλγνινικό αμμώνιο, E 404 αλγινικό ασβέστιο, E 405 αλγινική προπανο-1,2-διόλη, E 406 αγάρ-αγάρ, E 407 καρραγενάνη, E 407α τροποποιημένα φύκη Euchema, Ε 410 κόμμι χαρουπιών, Ε 412 κόμμι γκουάρ, E 413 τραγακάνθινο κόμμι, E 414 κόμμι ακακίας (αραβικό κόμμι), Ε 415 ξανθανικό κόμμι, E 417 κόμμι τάρα ή/και Ε 418 κόμμι τζελάν.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 13 Απριλίου 2004.

Labels: 3
17